b'\n_START_ARTICLE_\nAutoerotic\n_START_SECTION_\nOzadje\n_START_PARAGRAPH_\nO naslovu albuma je vokalistka Melanija Fab\xc4\x8di\xc4\x8d povedala slede\xc4\x8de: _NEWLINE_\xc2\xbbVe\xc4\x8dina ljudi je naslov dojela v zo\xc5\xbeenem pomenu "samozadovoljevanja", kar je tudi somi\xc5\xa1ljeno, vendar z na\xc5\xa1ega vidika le obrobnega pomena. Zame je ena najbolj zanimivih pomenskih komponent besede tista, ki med drugim izra\xc5\xbea tudi moje videnje, dojemanje in predvsem do\xc5\xbeivljanje glasbe (tako na\xc5\xa1e kot tudi glasbe drugih): glasba torej kot oblika (spro\xc5\xbeanja in izra\xc5\xbeanja) seksualnosti, ki presega golo telesnost. Pri glasbi gre vsekakor za fizi\xc4\x8dno dojemljiv fenomen, ki vpliva (\xc4\x8de si dovolj "izostren") na vsa \xc4\x8dutila, najbolj pa na mo\xc5\xbegane. Ustvarjati in/ali poslu\xc5\xa1ati glasbo je zame dejansko (transcedentalno) \xe2\x80\x93 seksualno, oziroma avtoeroti\xc4\x8dno do\xc5\xbeivetje.\xc2\xab\n_START_SECTION_\nGlasba\n_START_PARAGRAPH_\nTemi, ki se v pesmih z albuma pogosto ponavljata, sta telesnost in seksualnost._NEWLINE_Pesem "No-Fi" je iz\xc5\xa1la kot prvi singl z albuma v obliki videospota, ki ga je re\xc5\xbeiral Igor Zupe. Prikazuje posnetke telesa pevke Melanije Fab\xc4\x8di\xc4\x8d od blizu. To je bil prvi slovenski glasbeni videospot, posnet na 35 mm filmski trak. Drugi singl, ki je iz\xc5\xa1el, je bila pesem "Recognition", videospot je re\xc5\xbeiral Ven Jemer\xc5\xa1i\xc4\x87.'